Frederik Emil August
Store norske leksikon,Historie,Norsk og nordisk historie,Danmarks historie,Dannmarks historie 1814-1945
Frederik Emil August var en dansk prins. Han var bror av Christian August 2 og vanlig kjent som prinsen av Nør eller Noer (etter godset Nør ved Eckernförde).
Han tok militær utdannelse, og var i 1842–1846 stattholder og kommanderende general i hertugdømmene.Frederik Emil August deltok i opprøret i Slesvig–Holstein mot Danmark i 1848 (som ble fulgt av den slesvigske krig), og ble landsforvist fra Danmark i 1851. Han var svært forhatt, og hans bilde ble blant annet preget på bunnen av danske nattpotter. Prinsen var morganatisk gift. Les mer i Store norske leksikon Danmarks historie Det danske kongehuset